জাহাঙ্গীরনগর বিশ্ববিদ্যালয়ে ঈদের ছুটি বৃদ্ধির সিদ্ধান্ত
পবিত্র ঈদ-উল-ফিতর উপলক্ষ্যে জাহাঙ্গীরনগর বিশ্ববিদ্যালয়ের (জাবি) ছুটি ৪ দিন বাড়িয়ে ১৯ দিন করার সিদ্ধান্ত নিয়েছে বিশ্ববিদ্যালয় প্রশাসন। আগামী ১৮ এপ্রিল পর্যন্ত ক্লাস ছুটি এবং ১৬ এপ্রিল পর্যন্ত অফিস ছুটি থাকবে।

সোমবার (১ এপ্রিল) বিশ্ববিদ্যালয়ের নিয়মিত সিন্ডিকেট সভায় এ সিদ্ধান্ত নেওয়া হয়েছে বলে নিশ্চিত করেছেন বিশ্ববিদ্যালয়ের রেজিস্ট্রার আবু হাসান।

তিনি জানান, বিশেষ বিবেচনায় পবিত্র ঈদ-উল-ফিতর উপলক্ষে ৩১ মার্চ থেকে ১৪ এপ্রিল পর্যন্ত বিদ্যমান ১৫ দিনের ক্লাস ছুটি ৪ দিন বাড়িয়ে ১৮ এপ্রিল পর্যন্ত এবং ৫ এপ্রিল থেকে ১৪ এপ্রিল পর্যন্ত ১০ দিনের অফিস ছুটি ২ দিন বাড়িয়ে ১৬ এপ্রিল পর্যন্ত বর্ধিত করার সিদ্ধান্ত নেওয়া হয়েছে।

এর আগে, গত ২৪ মার্চ বিশ্ববিদ্যালয়ের রেজিস্ট্রার আবু হাসান স্বাক্ষরিত এক বিজ্ঞপ্তিতে ১৫ ছুটির ঘোষণা করে বিজ্ঞপ্তি প্রকাশ করা হয়। এতে ঈদের পূর্বে পর্যাপ্ত ছুটি থাকলেও পরে ছুটি কম থাকায় শিক্ষার্থীদের মাঝে অসন্তোষ দেখা দেয়। তারই পরিপ্রেক্ষিতে সিন্ডিকেট সভায় ছুটি বাড়ানোর সিদ্ধান্ত গৃহীত হয়।



পবিত্র ঈদ-উল-ফিতর উপলক্ষ্যে জাহাঙ্গীরনগর বিশ্ববিদ্যালয়ের (জাবি) ছুটি ৪ দিন বাড়িয়ে ১৯ দিন করার সিদ্ধান্ত নিয়েছে বিশ্ববিদ্যালয় প্রশাসন। আগামী ১৮ এপ্রিল পর্যন্ত ক্লাস ছুটি এবং ১৬ এপ্রিল পর্যন্ত অফিস ছুটি থাকবে।